Suša 22. vijeka p. n. e.

Suša 22. vijeka p. n. e. je predstavljala jedan od najtežih klimatskih događaja u holocenu. Suša je započela oko 2200. p. n. e. i izgleda da je trajala cijeli vijek. Vjerovatno je bila uzrok pada Starog kraljevstva u Egiptu i Akadskog carstva u Mesopotamiji.
mini|Globalna distribucija 4,2 kilogodišnjeg događaja. Osjenčena područja su bila pogođena vlažnim uslovima ili poplavama, a tačkasta područja sušom ili prašnim olujama.Another map for reference in  The initial source where this map comes from had the map caption the wrong way around: 

 Antički Egipat 
Oko 2150. p. n. e. Staro kraljevstvo u Egiptu se našlo pod katastrofalnim klimatskim udarom. Uslijedila je serija izuzetno niskog nivoa Nila. Nil je dotada svojim poplavama omogućavao navodnjavanje. Niska razina Nila izazvala je propast centralne vlasti U Egiptu. Uslijedili su glad, nemiri, pobune i fragmentacija, što je trajalo oko 40 godina. Nakon toga je uslijedilo razdoblje oporavka i uspostavljanja reda u različitim provincijama. Egipat je tek nakon dugo vremena bio ponovo ujedinjen pod novom dinastijom i u novom obliku kraljevstva. Proces oporavka je zavisio od provincijskih upravnika, pravde, irigacionih projekata i administrativne reforme.

 Nalazi o velikoj suši 
Postoje brojni nalazi i mjerenja koja pokazuju da se prije oko 4.000 do 4.500 godina desila velika suša. To su pokazala iskopavanja u Siriji 1993. Gas, Sevant i ostali su pokazali da su se bitno smanjile razine jezera u sjevernoj Africi. Isti nalaz je potvrđen i pomoću leda iz istočne ekvatorijalne Afrike. Dejvis i Tompson su 2006. našli pomoću leda sa Anda da je u tom periodu bila znatno povećana koncentracija prašine, što ukazuje na isti uzrok, veliku sušu. Sva ta istraživanja su pokazala da je do veoma jake suše došlo naglo (unutar jedne dekade) i da je jako dugo trajala, i do nekoliko vijekova. Suša je isto tako naglo i nestala.

 Literatura 
 Robert K. Booth et al. (2005). "A severe centennial-scale drought in midcontinental North America 4200 years ago and apparent global linkages". The Holocene 15 (3): 321-328. DOI:10.1191/0959683605hl825ft.
 Mary E. Davis & Lonnie G. Thompson (2006). "An Andean ice-core record of a Middle Holocene mega-drought in North Africa and Asia". Annals of Glaciology 43: 34-41.
 Russell Drysdale et al. (2005). "Late Holocene drought responsible for the collapse of Old World civilizations is recorded in an Italian cave flowstone". Geology 34 (2): 101-104. DOI:10.1130/G22103.1.
 Ann Gibbons (1993). "How the Akkadian Empire Was Hung Out to Dry". Science 261 (5124): 985. DOI:10.1126/science.261.5124.985.
 Richard A. Kerr (1998). "Sea-Floor Dust Shows Drought Felled Akkadian Empire". Science 279 (5349): 325-326. DOI:10.1126/science.279.5349.325.
 Jean-Daniel Stanley et al. (2003). "Nile flow failure at the end of the Old Kingdom, Egypt: Strontium isotopic and petrologic evidence". Geoarchaeology 18 (3): 395-402. DOI:10.1002/gea.10065.

 Reference 

 Vanjski linkovi 

 The Egyptian Old Kingdom, Sumer and Akkad
 The End of the Old Kingdom
 Michael Marshall (26 January 2022), 'Did a mega drought topple empires 4,200 years ago?', Nature

Kategorija:Historija klime
Kategorija:Drevni Egipat